**Atbildes uz jautājumiem**

par 5.1.1.9. pasākuma “**Objektu (patvertņu) pielāgošana un aprīkošana civilās aizsardzības mērķiem**”

**Izmantotie saīsinājumi:**

**Atlases nolikums -** Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” projektu iesniegumu atlases nolikums

**5.1.1.9. pasākums -** Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.9. pasākums “Objektu (patvertņu) pielāgošana un aprīkošana civilās aizsardzības mērķiem”

**CFLA** - Centrālā finanšu un līgumu aģentūra

[**MK noteikumi Nr. 318**](https://likumi.lv/ta/id/360847-eiropas-savienibas-kohezijas-politikas-programmas-20212027-gadam-511-specifiska-atbalsta-merka-vietejas-teritorijas-integretas-socialas-ekonomiskas-un-vides-attistibas-un-kulturas-mantojuma-turisma-un-drosibas-veicinasana-pilsetu-funkcionalajas-teritorijas-5119-pasakuma-objektu-patvertnu-pielagosana-un-aprikosana-civilas-aizsardzibas-merkiem-istenosanas-noteikumi) - Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi

[**MK rīkojums Nr. 316**](https://tapportals.mk.gov.lv/structuralizer/data/nodes/306d4b36-6679-4070-9534-0b07c59bcc0a/preview) – Ministru kabineta 2025. gada 3. jūnija rīkojumā Nr. 316 “Par civilās aizsardzības mērķiem pielāgojamajiem un aprīkojamajiem objektiem (patvertnēm)”

**VUGD** – Valsts ugunsdzēsības un glābšanas dienests

[**VUGD vadlīnijas**](https://www.vugd.gov.lv/lv/vadlinijas-rekomendacijas-par-minimalajam-prasibam-iii-kategorijas-patvertnes-ierikosanai) **–** Vadlīnijas (rekomendācijas) par minimālajām prasībām III kategorijas patvertnes ierīkošanai

**IIA** – Izmaksu un ieguvumu analīze

**IPIA –** Ierobežota projekta iesniegumu atlase

**APIA –** Atvērta projektu iesniegumu atlase

**ERAF –** Eiropas Reģionālais attīstības fonds

**SAMP 4.3.5.1.** – Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākums “Sabiedrībā balstītu sociālo pakalpojumu pieejamības palielināšana”

**HP VINPI** – Horizontāls princips “Vienlīdzība, iekļaušana, nediskriminācija un pamattiesību ievērošana”

**IeM –** Iekšlietu ministrija

**112 aplikācija -** Bezmaksas mūsdienīga mobilā aplikācija, kas uzlabo iespēju iedzīvotājiem sazināties ar 112 kontaktu centru, sniedz zināšanas un informē par gaidāmajiem apdraudējumiem

**PIV** – Projekta iesnieguma veidlapa

**MK noteikumi Nr. 333** - Ministru kabineta 2015. gada 30. jūnija noteikumi Nr. 333 “Noteikumi par Latvijas būvnormatīvu LBN 201-15 “Būvju ugunsdrošība””

**Zemesgrāmata** - Valsts vienotās datorizētās zemesgrāmata

Saturs

[1. Vispārīgi jautājumi 2](#_Toc200957769)

[2. Darbību un izmaksu attiecināmība 4](#_Toc200957770)

[3. Projekta iesnieguma sagatavošana 7](#_Toc200957771)

[4. Prioritāro objektu saraksts 14](#_Toc200957772)

[5. Minimālās prasības III kategorijas patvertnes ierīkošanai 19](#_Toc200957773)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Redzam, ka ir izsludināta projektu atlase 5.1.1.9. pasākumam, kur atlases veids ir  IPIA. Vai  pareizi saprotam, ka ir noteikti projektu iesniedzēji? *(e-pastā)* | 5.1.1.9. pasākuma projektu iesniegumu atlase ir IPIA un objekti (patvertnes), kurus paredzēts pielāgot ir noteikti MK rīkojuma Nr. 316 pielikumos, kas ir noteikti kā ierobežotas informācijas dokumenti. Informācijai par pielikumos iekļautajiem objektiem, lūdzu sazināties ar  IeM Ārvalstu investīciju attīstības nodaļas vadītāju Vairi Stramkali, *vairis.stramkalis@iem.gov.lv*, tālr.: +371 67219435.  |
| 1.2. | Vai iespējams noslēgt līgumu ar CFLA pirms 2026. gada 1. janvāra, ja projekta pieteikums tiks iesniegts tuvākajā laikā?*(vebinārā)*  | Ierobežotā projektu iesniegumu atlasē projekta vērtēšanu uzsāk pēc tā iesniegšanas, negaidot atlases noslēgumu. Arī lēmumus var pieņemt par katru projektu atsevišķi. Līdz ar to līgumu slēgšana ir iespējama pirms 2026. gada 1. janvāra |
| 1.3. | Ja mēs neesam iekļauti IPIA, tad, kad būs APIA?*(vebinārā)* | Šobrīd nav plānota cita atlase. |
| 1.4. | Vai  5.1.1.9. pasākuma projekta iesniedzējs par kapitālsabiedrības objektu – patvertnes izbūvi kapitālsabiedrībai lietošanā (valdījumā) esošā objektā vietā X , var būt X pašvaldība jeb projekta iesniedzējam ir jābūt pašai kapitālsabiedrībai? (*e-pastā*) | Saskaņā ar MK noteikumu Nr. 318 5. punktu 5.1.1.9. pasākuma ietvaros tiek atbalstīti MK rīkojumā Nr. 316 ietvertie objekti. MK rīkojumā Nr. 316 norāda informāciju par projekta iesniedzēju, atbalstāmajiem objektiem, ERAF finansējumu un sasniedzamajām iznākuma rādītāja vērtībām. Saskaņā ar MK noteikumu Nr. 318 6. punktu CFLA 2025. gada 11. jūnijā ir izsludinājusi IPIA un nosūtījusi MK rīkojumā Nr. 316 norādītājiem plānotajiem projektu iesniedzējiem uzaicinājumu atlases nolikumā noteiktajā kārtībā iesniegt projektu iesniegumus par prioritāri atbalstāmajiem civilās aizsardzības mērķiem pielāgojamiem un aprīkojamiem objektiem (patvertnēm). X kapitālsabiedrības objekts kā projekta iesniedzējs nav iekļauts MK rīkojumā Nr. 316, bet kā plānotais projekta iesniedzējs ir noteikta X pašvaldība. Atbilstoši MK noteikumu Nr. 318 44. punktam ieguldījumus infrastruktūrā finansējuma saņēmējs (projekta iesniedzējs) var veikt savā īpašumā vai valdījumā esošā īpašumā, ja valdījuma tiesības ir iegūtas uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam. Ja atbilstoši zemesgrāmatā pieejamai informācijai kapitālsabiedrība ir ēkas nomnieks, nevis īpašnieks vai valdītājs, tad kā projekta iesniedzējs nav iespējams.    |
| 1.5. | Vai un kādā apjomā informāciju drīkst sniegt iedzīvotājiem (piemēram, sabiedriskajās apspriedēs, informatīvajos pasākumos, pašvaldības mājaslapā)?(*e-pastā*) | Attiecībā uz sabiedrības informēšanu par noteiktu patvertņu pieejamību pašvaldībā, nav noteikti informācijas ierobežojumi, vienlaikus informējot iedzīvotājus par pašvaldībā esošām patvertnēm aicinām izmantot un popularizēt Operatīvo dienestu platformu [www.112.lv](https://eur04.safelinks.protection.outlook.com/?url=http%3A%2F%2Fwww.112.lv%2F&data=05%7C02%7Cegija.matuzone%40cfla.gov.lv%7Cd2fe5cdea8bd49b98e4608ddae507d6f%7Cc2d02fb61e644741866ff8f5689ca39a%7C0%7C0%7C638858382946190019%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=SxPuDxg9bnGUyr2sMvQ%2Bk43YKZn3drLb32HMCPGfpfs%3D&reserved=0), kā arī lietotni “112 LATVIJA”, kurā būs pieejama aktuālākā informācija par patveršanās vietām - atverot šo tīmekļa vietni vai aplikāciju iedzīvotājam būs redzamas tuvumā esošās patvertnes vietas.  |
| 1.6. | VUGD neatlaidīgi rosināti pie objekta esam piestiprinājuši zīmi “Patvertne”, tomēr pēc 5.1.1.9. pasākuma vebināra sapratām, ka patvertne nav publisks objekts, bet kalpos ārstniecības iestādes pacientu un darbinieku patveršanās gadījumam un tiek klasificēta kā privāta. Kā rīkoties? (*e-pastā*) | Saskaņā ar VUGD vadlīniju 4.1. apakšpunktu un MK noteikumu Nr. 318 14.9. apakšpunktu obligāts ieviešanas nosacījums objekta atbilstībai III kategorijas patvertnes prasībām ir vizuāla zīme, kas vēsta, ka attiecīgajā objektā ir ierīkota patvertne. Kā skaidrots CFLA š. g. 12. jūnija vebināra noslēguma jautājumu un atbilžu sadaļā, neatkarīgi no objekta – patvertnes pieejamības statusa – publiska vai nepubliska – vizuāla zīme, kas vēsta, ka attiecīgajā objektā ir ierīkota patvertne, ir obligāta prasība, tomēr finansējuma saņēmējam ir iespēja atbilstoši patvertnes statusam novietot šo zīmi atbilstošā vietā, piemēram, būves ārpusē, būves iekšpusē, t.sk. uz vai pie patvertnes objekta ieejas durvīm tādā veidā un vietā, lai ēkas apmeklētāji un ikdienas lietotāji būtu informēti par patvertnes atrašanas vietu un ieeju, arī gadījumā, kad objekts nav publiski pieejams.  |
| Darbību un izmaksu attiecināmība |
|  2.1. | Vai projekta izmaksās var iekļaut izmaksas, kas saistītas ar, piemēram, koku zāģēšanu, ja esošā situācija ir tāda, ka virs esošā bunkura ir izauguši koki, kuru saknes var bojāt bunkura konstrukcijas? Konteksts - mums ir pagājušajā gadsimtā būvēts bunkurs, kuram nepieciešami fundamentāli uzlabojumi.*(vebinārā)* | Ir jāvērtē konkrētā situācija, MK noteikumu Nr. 318 14. punktā ir noteiktas minimālās funkcionālās prasības, lai patvertnes būtu drošas, pieejams plašs attiecināmo izmaksu saraksts. Vienlaikus par konkrēto situāciju būtu vēlams konsultēties ar VUGD.  |
| 2.2. | Lūgums izskaidrot - MK noteikumu Nr. 318 15. punkts nosaka, ka kopīgais ERAF līdzfinansējums ir 22 196 492 *euro*, ko izdalot ar 500 objektiem sanāk 44 392, 98 *euro* ERAF līdzfinansējums uz vienu objektu.*(vebinārā)* | MK rīkojumā Nr. 316 iekļauti 570 objekti: <https://tapportals.mk.gov.lv/annotation/1498966b-1f0b-449a-903f-a81c7678166d>. Vismaz 500 objekti ir ES Kohēzijas politikas programmā noteiktais 5.1.1.9. pasākumā sasniedzamais rādītājs. |
| 2.3. | Cik vidēji liels finansējums paredzēts 1 patvertnes pielāgošanai? Vai tas ir pietiekams, lai pilnībā nodrošinātu VUGD vadlīnijās noteikto minimālo prasību ievērošanu? *(vebinārā)* | Viena objekta pielāgošanai paredzētais ERAF finansējums nevar pārsniegt  38 941 *euro.* |
| 2.4. | Vai pašvaldībām ERAF daļai ir jāparedz priekšfinansējums (metodika 2 gadu periodam)?*(vebinārā)* | Attiecībā uz naudas plūsmu pasākuma īstenošanas MK noteikumu Nr. 318 19. punktā ir paredzēti avansa piešķiršanas nosacījumi:Ja sadarbības iestādei ir pieejami valsts budžeta līdzekļi, tā pēc civiltiesiskā līguma vai vienošanās par projekta īstenošanu noslēgšanas var piešķirt finansējuma saņēmējam avansu, pamatojoties uz finansējuma saņēmēja rakstisku avansa pieprasījumu un izvērtējot plānotā avansa apmēru un tā pamatojumu. Finansējuma saņēmējs avansa pieprasījumu sagatavo un sadarbības iestāde apstiprina, ņemot vērā, ka plānotā avansa apmērs atbilst spējai to izlietot sešu mēnešu laikā saimnieciskā gada ietvaros (piemēram, finansējuma saņēmējam ir pabeigts preču vai pakalpojumu iepirkums vai noslēgts piegādes vai pakalpojuma līgums). Finansējuma saņēmējam avansu var piešķirt līdz 50 procentiem no projektam piešķirtā ERAF finansējuma un valsts budžeta līdzfinansējuma kopsummas, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas. Ja finansējuma saņēmējs ir valsts kapitālsabiedrība vai valsts budžeta daļēji finansēta atvasināta publiska persona, kas projektu īsteno tai deleģēto valsts pārvaldes uzdevumu ietvaros, avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas. <https://likumi.lv/ta/id/360847-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas> |
| 2.5. | Kā ir iespējams nodrošināt minimālās prasības patvertnes pielāgošanai, ja maksimālais finansējums 1 objektam ir 38 941 *euro?* Ar šo finansējumu nepietiek pat minimāli nepieciešamā aprīkojuma iegādei, kur nu vēl vides pieejamības nodrošināšanai, projektēšanai, pārbūves darbiem u.t.t. ?*(vebinārā)* | Pasākuma ietvaros ir ierobežots finansējums, tā mērķis ir nodrošināt iespēju patverties pēc iespējas lielākam cilvēku skaitam. Vienlaikus, piemēram, pašvaldība kā objektu īpašnieks, iesniedzot kopīgu pašvaldības projektu par vairākiem savu iestāžu objektiem, nodrošina lielāku elastību finansējuma izlietošanā objektu pielāgošanai un aprīkošanai, ievērojot, ka objektu līmenī projekta iesniedzējs var plānot elastīgāku pieeju, proti, ja atsevišķā objektā tiek pārsniegts vienam objektam noteiktais finansējums, tad citu (tā paša projekta iesnieguma objektu) ir iespējams pielāgot un aprīkot par mazāku finansējumu, t.sk., ņemot vērā objektu specifiku un nepieciešamos ieguldījumus. Tāpat finansējuma saņēmējs var ieguldīt lielāku līdzfinansējumu, lai nodrošinātu attiecīga objekta atbilstību III kategorijas patvertnei.Lai nodrošinātu vienotu pieeju visiem projektu iesniedzējiem un pēc iespējas lielāku civilās aizsardzības mērķiem pielāgojamo un aprīkoto objektu (patvertņu) pārklājumu pieejamā finansējuma ietvaros, Iekšlietu ministrija, sagatavojot Ministru kabineta rīkojumu par civilās aizsardzības mērķiem pielāgojamajiem un aprīkojamajiem objektiem (patvertnēm), viena objekta pielāgošanai paredzēja vidējās izmaksas 45 813 *euro*, tai skaitā ERAF finansējumu 38 941 *euro*apmērā (atbilstoši Iekšlietu ministrijas 2025. gada 28. marta vēstulei Nr.1-23/799/25, kas nosūtīta pašvaldībām un to pārstāvošajām organizācijām). Vienlaikus tiek paredzēta elastība viena projekta ietvaros, kurā paredzēti vairāki objekti. Objekti ir dažādi, nepieciešamības gadījumā aicinām izvērtēt iespēju paredzēt lielāku pašvaldības līdzfinansējumu (minimāli nepieciešamais - 15%). |
| 2.6. | Precizējošs jautājums - 1 objekta finansējums ir 38 941 *euro* + 15% līdzfinansējums jeb 38 941 jau ietilpst ERAF+ līdzfinansējums?*(vebinārā)* | Viena objekta pielāgošanai kopējās izmaksas ir 45 813 *euro (100%)*, tai skaitā ERAF finansējumu 38 941 *euro*apmērā (85%) un projekta iesniedzēja līdzfinansējums vismaz 15% (jeb 6 872 *euro)*, kas var būt arī lielāks, ja ir nepieciešams un pašvaldībai ir iespējas to palielināt. |
| 2.7 | Par attiecināmo izmaksu uzskaitījumu, kas minētas MK noteikumu Nr. 318 24.4. apakšpunktā. Vai ir attiecināma arī cita veida telpu pārbūve/atjaunošana (piem., papildu starpsienu izveide), ne tikai, lai izveidotu sanitārtehniskās telpas?*(vebinārā)* | Ja šīs darbības ir nepieciešams mērķa sasniegšanai, tad izmaksas ir attiecināmas. |
| 2.8. | Vai kosmētiskais remonts ir iekļaujams attiecināmās izmaksās (sienu krāsošana, grīdu betonēšana, ja tā ir sliktā stāvoklī, izdrupumu vai plaisu tīkla novēršana sienā, griestos)?   (*e-pastā*) | Atbilstoši MK noteikumu Nr. 318 24.4.9. apakšpunktam ir attiecināmas telpas pārbūves vai atjaunošanas izmaksas atbilstoši III kategorijas patvertnes funkcionālajām prasībām, kas saistītas ar objekta nodošanu ekspluatācijā, kas var ietvert arī izmaksas, kas saistītas ar telpu kosmētisko remontu.  |
| 2.9. | Pašvaldības speciālisti,  apsekojot civilās aizsardzības mērķiem  pielāgojamos un aprīkojamos objektus, secināja, ka dažos objektos ir platības, kas neietilpst VUGD aprēķinātajās lietderīgajās  platībās, bet tās būtu iespējamas pielāgot (piemēram, izvedot smiltis, demontējot koka pagrabus, demontējot nefunkcionējošas komunikāciju caurules utt.). Vai 5.1.1.9. pasākuma ietvaros ir attiecināmas izmaksas platībās, kuras šobrīd neietilpst VUGD aprēķinātajās lietderīgajās  platībās? (*e-pastā*) | Atbilstoši MK noteikumiem Nr. 318 minētās izmaksas būtu attiecināmas, vienlaikus jāņem vērā, ka arī šajās papildu platībās jānodrošina atbilstība III kategorijas patvertnes prasībām atbilstoši MK noteikumu Nr. 318 14. punktam, kā arī MK noteikumu Nr. 318 anotācījā noteiktais, ka viena objekta pielāgošanas un aprīkošanas maksimālās ERAF izmaksas plānotas 38 941 *euro* apmērā.  Vienlaikus vēršam uzmanību, ka pašvaldība kā objektu īpašnieks var lemt iesniegt kopīgu pašvaldības projektu par visiem (vai vairākiem) sev piekritīgajiem X objektiem, mazinot administratīvo slogu un nodrošinot lielāku elastību finansējuma izmantošanā objektu pielāgošanai un aprīkošanai, ievērojot, ka projektā, kas ietver vairākus objektus, atsevišķā objektā var tikt pārsniegts vienam objektam indikatīvi noteiktais finansējums, ja citu (tā paša projekta iesnieguma objektu) ir iespējams pielāgot un aprīkot par mazāku finansējumu, kopā projekta iesnieguma maksimālajam ERAF finansējumam nepārsniedzot 38 941 *euro* par katru projekta iesniegumā iekļauto objektu.  |
| 2.10. | Vai uz attiecināmajām izmaksām var novirzīt tikai tādus remontus, kas apdraud cilvēka veselību, drošību? (*e-pastā*) | Patvertņu atbilstību nodrošina atbilstoši MK noteikumu Nr. 318 14. punktā noteiktajām III kategorijas patvertnes prasībām, vienlaikus atbilstoši MK noteikumu Nr. 318 24.4.9 apakšpunktam patvertņu pārbūvē, atjaunošanā var būt paredzētas arī citas izmaksas, kas saistītas ar objekta nodošanu ekspluatācijā, t.sk. kosmētiskais remonts, kas attiecas arī uz 14.5 un 14.6 apakšpunktā minēto prasību nodrošināšanu.  |
| Projekta iesnieguma sagatavošana |
| 3.1. | Vai projekta pieteikumu var iesniegt tikai par patvertnēm, kas ir definētas kā publiski pieejamas?*(vebinārā)* | Patvertņu saraksts, par kurām var iesniegt projektu, ir pievienots CFLA vēstulei ar uzaicinājumu iesniegt projektu iesniegumu. |
| 3.2. | Vai iesniedzot pieteikumu projektam, var mainīt (samazināt) objektu skaitu, jo atbilstību vērtēja VUGD, bet pašvaldībai jāvērtē arī dažas citas nianses, t.sk. - kas būs ar objektiem 2 gadu laikā un, vai arī būs jēga dažus no šiem objektiem pielāgot? *(vebinārā)* | Objektu saraksti sagatavoti, balstoties uz VUGD apkopoto informāciju par III kategorijas patvertņu prasībām daļēji atbilstošiem vai atbilstošiem objektiem un to novērtējumu saskaņā ar VUGD izstrādātajiem prioritārā kārtā atbalstāmajiem objektiem, kas precizēti, to tvērumā ar papildu nosacījumu iekļaujot arī objektus cokolstāvos un atsevišķos gadījumos arī bijušo civilās aizsardzības būvju pirmajos stāvos. Balstoties uz VUGD apkopoto informāciju par patvertņu funkcionālajām prasībām piemērotajiem objektiem un to novērtējumu, IeM sagatavoja un nosūtīja rīkojuma projektu saskaņošanai visām Latvijas pašvaldībām un vairākām to intereses pārstāvošajām biedrībām (IeM 2025. gada 28. marta vēstule Nr. 1-23/799/25 "Par 5.1.1.9. pasākumā atbalstāmo objektu – patvertņu sarakstu") un visām ministrijām (IeM 2025. gada 6. aprīļa vēstule Nr. 1-23/875/25 "Par 5.1.1.9. pasākumā atbalstāmo valsts īpašumu objektu – patvertņu sarakstu"). IeM precizēja rīkojuma projektu un tā pielikumu objektu sarakstus atbilstoši saņemtajiem viedokļiem un IeM vēstulēs norādītajam prioritāri atbalstāmo objektu noteikšanas algoritmam saskaņā ar VUGD novērtējumu. Attiecīgi gadījumos, kad saņemtie viedokļi saturēja lūgumu papildināt rīkojuma projekta pielikumus ar jauniem objektiem, šie objekti tika iekļauti, ja VUGD bija saņēmis lūgto informāciju par objektu (gadījumos, kad informācija netika sniegta, objekts netika iekļauts), attiecīgais objekts vērtējams kā vismaz daļēji atbilstošs III kategorijas patvertņu prasībām (neatbilstoši, piemēram, applūduši, objekti netika iekļauti), objekta lietderīgā platība ir samērīga (vismaz 20 m2), objekta apkārtnē ir pietiekams iedzīvotāju skaits jēgpilnai izmantošanai (vismaz 26 cilvēki 300 m rādiusā ap objektu). Paralēli ir notikušas konsultācijas ar citām ministrijām par to resoru objektiem un atbilstoši rīkojuma projekta pielikumos tika pievienoti jauni vai svītroti esošie valstij piekritīgie objekti atbilstoši saņemtajiem viedokļiem un VUGD novērtējumam, tostarp svītroti objekti, par kuriem netika saņemts viedoklis. |
| 3.3. | Vai CFLA plāno apstiprināt projekta iesniegumus tikai ar nosacījumu, ka arī pārējie objekti tiks iesniegti, ja nē, tad pirmā PIV ir neattiecināma?*(vebinārā)* | Ja projekta iesniegumā netiks iekļauti visi uzaicinājumā norādītajiem objekti, jeb tiks iekļauta daļa no uzaicinājumā norādītajiem objektiem, projekta iesniegums netiks noraidīts.Lūdzam skatīt atbildes uz jautājumu 4.14. |
| 3.4. | Kā ir ar apvienošanu ar citiem projektiem? Piemēram, SAMP 4.3.5.1.?*(vebinārā)* | SAMP 4.3.5.1. nav ietvertas attiecināmās izmaksas, kas attiektos arī uz SAMP 5.1.1.9. pasākumu. |
| 3.5. | Kā praktiski izpaudīsies - īstenošana 2 gadi? Vai drīkst paredzēt, ka projekta īstenošana tiks uzsākta tikai 2026. gada vidū, plānojot, ka viss ir jāpabeidz līdz 2028. gada vidum? Kāpēc ir tas 2 gadu ierobežojums? Kā var būt īstenošana līdz 2029. gadam, ja vērtēšanas termiņš ir 01.10.2025. - 30.12.2025., tātad vienošanās ar CFLA būs kaut kad 2026. gadā?*(vebinārā)* | Divu gadu īstenošanas termiņš sākas no līguma vai vienošanās par projekta īstenošanu noslēgšanas brīža. Izmaksas ir attiecināmas no 2025. gada 1. jūnija. Projekta darbības var uzsākt paralēli projekta iesniegšanai. Lai ātrāk nonāktu pie līguma, aicinām projekta iesniegumu iesniegt ātrāk, negaidot 30. septembri. |
| 3.6. | Ja sasniedzamais rādītājs ir 7 objekti, vai drīkst iesniegt projekta iesniegumu tikai par 4 objektiem?*(vebinārā)* | Ir iespēja sadalīt projekta iesnieguma pieteikumus, piemēram, 3 objekti vienā projektu iesnieguma pieteikumā un 4 objekti - otrā. Ja netiks sasniegts uzaicinājuma vēstulē noteiktais rādītājs, tiks izvērtēta konkrētā situācija, tomēr joprojām ir uzsvars uz to, ka ir jāiesniedz visi MK rīkojuma Nr. 316 1. pielikuma objekti. |
| 3.7. | Vai ir noteikts skaits, cik HP VINPI darbības ir nepieciešamas? Piemēram, Braila raksts, utt.*(vebinārā)* | Katram objektam jābūt piesaistītai vismaz vienai HP VINPI darbībai, attiecīgi, ja projekta iesniegums tiek iesniegts par 3 objektiem, tad vismaz 3 HP VINPI darbības. Braila raksts nav obligāta prasība, tomēr ir jāanalizē katra konkrētā situācija. |
| 3.8. | Vai projekta iesniegumu iesniegšanu drīkst organizēt tā, ka daļa tiks realizēta 2025. gadā, daļa 2026. gadā. daļa - 2027. gadā?*(vebinārā)* | Aicinām tomēr rast iespēju, ka gan iesniegšana, gan īstenošana notiks pēc iespējas ātrāk, ievērojot, ka projektu iesniegšanas termiņš ir līdz š.g. 30. septembrim, objektīvas nepieciešamības gadījumā, to pagarinot līdz š.g. 31. decembrim.  |
| 3.9. | Vai drīkst manīt noteiktās objektu adreses, ja ir redzams, ka esošajās finansējums būs pārāk liels un būtu izdevīgāk izvēlēties citas?*(vebinārā)* | Nē, nedrīkst. Lūdzam skatīt sniegto atbildi 2.5. punktā  |
| 3.10. | Viens no objektiem ir vēsturiska ēka, vai ir jācenšas ieguldīt lielus līdzekļus, lai tā atbilstu visām prasībām?*(vebinārā)* | Objektiem ir jāatbilst visām MK noteikumu Nr. 318 14. punkta prasībām, ir nepieciešamas nosacītas ērtības, nav nepieciešama liela pārbūve.  |
| 3.11. | Lūdzu skaidrot, kā organizējams iepirkums 5.1.1.9. pasākuma  ietvaros, ja pašvaldībai piekritīgie un prioritāri atbalstāmie civilās aizsardzības mērķiem pielāgojamie un aprīkojamie objekti klasificēti kā ierobežotas pieejamības informācija.   (*e-pastā*) | Atsaucoties uz IeM prezentāciju š.g. 12. jūnija seminārā par 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas nosacījumiem, pieejams - [5.1.1.9. Objektu (patvertņu) pielāgošana un aprīkošana civilās aizsardzības mērķiem | Centrālā finanšu un līgumu aģentūra](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2F5-1-1-9&data=05%7C02%7Cieva.sakena%40cfla.gov.lv%7C95de2b693fae428a6bb008ddb3fcf22b%7Cc2d02fb61e644741866ff8f5689ca39a%7C0%7C0%7C638864621175706550%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=e5B0QyYY7SSWUiB%2F%2BTWsYXh0nlAGzPDIQKhwL%2BqlW%2F4%3D&reserved=0), informējam, ka ierobežotas pieejamības informācijas statuss attiecas uz MK rīkojumu Nr. 316 1. un 2. pielikumu kopumā. Katrs objekts atsevišķi nav ierobežotas pieejamības informācija, bet sensitīvas informācijas statuss attiecināms uz objektu sarakstiem kopumā, līdz ar to pašvaldībai kā objektu īpašniecei vai tiesiskajai valdītājai, projekta iesniedzējai un īstenotājai projekti, tai skaitā iepirkumu procedūras, iekšējā dokumentu aprite ir jāīsteno atbilstoši valsts normatīviem aktiem un pašvaldības iekšējiem noteikumiem.   |
| 3.12. | Ņemot vērā, ka uzaicinājums ir marķēts kā ierobežotas pieejamības informācija, lūdzam precizēt šī statusa piemērošanas praktiskos aspektus pašvaldībai kā projekta iesniedzējai un īstenotājai, tostarp: * vai un kādā apjomā šis statuss attiecas uz iesaistītajām personām (projekta vadītājs, eksperti, tehniskā dokumentācija sagatavotāji, iepirkumu speciālisti u.c.)?
* kā nodrošināt atbilstību informācijas ierobežojumiem iepirkumu procedūru laikā (piemēram, sagatavojot iepirkumu nolikumus, tehniskās specifikācijas un izsludinot iepirkumu e-konkursos)?
* vai ierobežotas pieejamības statuss attiecas arī uz ēku apsaimniekotājiem, kas tiek iesaistīti projektā kā potenciālie uzturēšanas darbu veicēji?

(*e-pastā*) | Ierobežotas pieejamības informācijas statuss attiecas uz MK rīkojumu Nr. 316 1. un 2. pielikumu kopumā. Katrs objekts atsevišķi nav ierobežotas pieejamības informācija, bet sensitīvas informācijas statuss attiecināms uz objektu sarakstiem kopumā, līdz ar to pašvaldībai kā objektu īpašniecei vai tiesiskajai valdītājai, projekta iesniedzējai un īstenotājai projekti, tai skaitā iepirkumu procedūras, iekšējā dokumentu aprite ir jāīsteno atbilstoši valsts normatīviem aktiem un pašvaldības iekšējiem noteikumiem.   |
| 3.13. | Kādā formā ir īstenojama publicitātes prasību izpilde, ievērojot ierobežotas pieejamības informācijas statusu (piemēram, informatīvie stendi, preses relīzes, sociālo mediju ieraksti)? (*e-pastā*) | Publicitātes prasību izpilde ir īstenojama atbilstoši ES fondu 2021.-2027. gada plānošanas perioda Atveseļošanās fonda komunikācijas un dizaina vadlīnijām. Pie projektu ietvaros ierīkotajām patvertnēm ir  jāizvieto patvertnes norādes zīme un ES fondu publicitātes informatīvā plāksne.  |
| 3.14. | Vai “Budžeta kopsavilkums” sadaļā ir ierakstāmi darbi, kas saistās ar objekta (patvertnes) kosmētisko remontu? (*e-pastā*) | Objekta atbilstības III kategorijas patvertnes prasībās nav noteiktas telpas estētiskās prasības, šajā sarakstā ir iekļautas prasības partvertņu telpu funkcionalitātei, kas ietver primāru atbilstības nodrošināšanu drošības apstākļiem, piekļūstamībai, gaisa kvalitātei, ugunsdrošībai, elektroapgādei u.c., vienlaikus nodrošinot patvertnes atbilstību MK noteikumu Nr. 318 14.5 un 14.6 apakšpunktos izvirzītajām prasībām, finansējuma pieejamības robežās aicinām arī atbilstoši MK noteikumu Nr. 318 24.4.9. apakšpunktam iekļaut izmaksas un nodrošināt telpu estētisku kvalitāti.      |
| 3.15. | Kas ir jāraksta 5.1.1.9. pasākuma atlases nolikuma pielikuma “Objektu atbilstība III kategorijas patvertnes prasībām” pozīcijā Nr. 1.1. “Sienas un griesti ir veidoti no dzelzsbetona, blokiem, ķieģeļiem vai citiem līdzīgas izturības materiāliem”? Vai atzīme “jā”, vai to, no kā būvēta sienas un griestu? Vai zem šīs pozīcijas var paredzēt norādi uz defektu un nepilnību, novēršanas pasākumu kopumu, kas kaut kādi ietekmē šīs sienas pareizu funkcionēšanu, lietojamību?(*e-pastā*) | Jā, ja visa patvertne atbilst norādītajām prasībām, lūdzam norādīt izvērstāku skaidrojumu, kā ir nodrošināta atbilstība konkrētajā patvertnē attiecībā uz izvirzītajām prasībām. Ja ir daļēji nodrošināta atbilstība, lūdzam veikt atzīmi sadaļā “Nē”, un kollonā “Komentārs par to, kā ar projekta aktivitātēm plānots nodrošināt prasības izpildi (ja attiecināms)” lūdzam aprakstīt, kas projekta īstenošanas laikā tiks paveikts, lai pilnībā nodrošinātu atbilstību konkrētajai prasībai. Ja ir nepieciešami papildus pasākumi patvertnes pielāgošanai, lūdzam veikt atzīmi “Nē” un kollonā “Komentārs par to, kā ar projekta aktivitātēm plānots nodrošināt prasības izpildi (ja attiecināms)” lūdzam aprakstīt, kas projekta īstenošanas laikā tiks paveikts, lai nodrošinātu atbilstību konkrētajai prasībai. |
| 3.16. | Kurā 5.1.1.9. pasākuma atlases nolikuma pielikuma “Objektu atbilstība III kategorijas patvertnes prasībām” sadaļā, ir jāpievieno ieraksts par gultu, galdu, krēslu, beņķu nepieciešamību patvertnē esošo cilvēku labbūtības nodrošināšanai? (*e-pastā*) | Lūdzam to iekļaut pie sadaļas “6. Uzturēšanās komforta prasības telpās vai telpu grupās” atbilstības izvērtējuma.  |
| 3.17. | Vai ir jāpārbauda mobilo sakaru pārklājums LMT, TELE2 tīklos, atrodoties pagrabstāvā, rodot risinājumu, ja tas nav pieejams, vai ir zemas kvalitātes? Attiecīgi, kā veikt atzīmi 5.1.1.9. pasākuma atlases nolikuma pielikumā “Objektu atbilstība III kategorijas patvertnes prasībām” - ja neatbilst, kā tiks nodrošināts pārklājums vai interneta pieejamība? (*e-pastā*) | Jā, atbilstoši MK noteikumu Nr. 318 14.6.1. apakšpunktam – patvertnē ir jābūt iespējai izmantot personīgās mobilo sakaru ierīces, ja nav traucēta mobilo sakaru operatoru darbība, ja šobrīd šāda iespēja nav, vai ir zemas kvalitātes ir jāparedz pasākumi atbilstoši MK noteikumu Nr. 318 24.5.8. un 24.5.9 apakšpunktos norādītajām izmaksām.  Atbilstoši ir iegādājams aprīkojums, kas uzlabo mobilo tālruņu signālu patvertnē, kā arī iegādājams un uzstādāms interneta tīkla maršrutētājs (rūteris) atbilstoši MK noteikumu Nr. 318 24.5.8. un 24.5.9 apakšpunktos norādītajām izmaksām. |
| 3.18. | Vai 5.1.1.9. pasākuma atlases nolikuma pielikuma “Objektu atbilstība III kategorijas patvertnes prasībām”  10. punkts “Objekta darba organizācijas prasības – ir izstrādāta kārtība, kādā tiek nodrošināta piekļūstamība patvertnei, patvertnes izmantošana un uzturēšanās patvertnē, un darba organizēšanas kārtība patvertnes izmantošanai civilajai aizsardzībai katastrofas, militārā iebrukuma vai kara gadījumā” ir jāapraksta uzreiz, pievienojot izstrādātos iekšējās kārtības noteikumus pielikumā? (*e-pastā*) | Ja šāda kārtība attiecībā uz objekta darba organizācijas prasībām jau ir izstrādāta, to var pievienot pie projekta iesnieguma dokumentācijas sadaļā “Pielikumi”, kā arī projekta iesnieguma pielikumā “Objektu atbilstība III kategorijas patvertnes prasībām” saskaņā ar MK noteikumu Nr. 318 14. punktu” veikt atzīmi “Jā” sadaļā “10. objekta darba organizācijas prasības – ir izstrādāta kārtība, kādā tiek nodrošināta piekļūstamība patvertnei, patvertnes izmantošana un uzturēšanās patvertnē, un darba organizēšanas kārtība patvertnes izmantošanai civilajai aizsardzībai katastrofas, militāra iebrukuma vai kara gadījumā”. Ja šāda kārtība atbilstoši MK noteikumu Nr. 318 14.10 apakšpunktam šobrīd nav izstrādāta, to nepieciešams izstrādāt projekta īstenošanas laikā.  Projekta noslēgumā, vērtējot patvertņu atbilstību III kategorijas patvertnes prasībām, ir jānodrošina atbilstība visiem MK noteikumu Nr. 318 14. punktā minētajām prasībām.    |
| 3.19. | Vai projekta iesnieguma sagatavošanas posmā drīkst iepazīstināt atbildīgās personas un atbildīgo institūciju, kas pārrauga projektā izstrādāto prasību ievērošanu?  (*e-pastā*) | Ņemot vērā, ka atbilstoši MK noteikumu Nr. 318 2. punktam pasākumu īsteno IPIA veidā, konsultācijas par veidlapas aizpildīšanas nosacījumiem ir iespējamas projekta iesnieguma aizpildīšanas laikā, vienlaikus ņemot vērā lielu paredzamo projekta iesnieguma skaitu, kā arī Sadarbības iestādes ierobežoto kapacitāti savlaicīgai iesniegumu priekšizskatīšanai, lūdzam individuāli sazināties par neskaidriem jautājumiem, attiecīgi vērtēšanas komisija un piesaistītie eksperti veiks padziļinātu izvērtēšanu par prasību ievērošanu pēc projekta iesniegumu iesniegšanas KPVIS jeb projektu portālā.    |
| 3.20. | Zem kuras pozīcijas “Budžeta kopsavilkums” tabulā var attiecināt būvgružu izvākšanu un utilizāciju, ja daļā patvertņu tādas ir konstatēs? Vai šie darbi ir apmaksājami no saviem līdzekļiem?(*e-pastā*) | Atbilstoši MK noteikumu Nr. 318 24.3. apakšpunktam, kas attiecas uz telpu attīrīšanas izmaksām, tai skaitā būvgružu izvešanas un utilizāciju – šādas izmaksas ir attiecināmas no projekta līdzekļiem, lūdzam tās plānot projekta iesnieguma sadaļā “Budžeta kopsavilkums” izmaksu pozīcijā 7.5.1. “Telpu pārbūves vai atjaunošanas izmaksas atbilstoši III kategorijas patvertnes funkcionālajām prasībām”. Projekta iesniedzējam ir arī tiesības šīs izmaksas segt no saviem līdzekļiem. |
| 3.21. | Zem kuras pozīcijas “Budžeta kopsavilkums” tabulā var ieplānot attaisnotos līdzekļus (lāpstas cirtņi, laužņi, liekšķeres, cirvji, zāģi, metāla zāģi), kas nepieciešamības gadījumā var noderēt izkļūšanas momentā no patvertnes ?(*e-pastā*)  | Atbilstoši MK noteikumu Nr. 318 24.5.11. apakšpunktam šādas izmaksas projektā ir attiecināmas, lūdzam tās ieplānot projekta iesnieguma sadaļā “Budžeta kopsavilkums” izmaksu pozīcijā Nr. 6.2. “Aprīkojuma un iekārtu izmaksas”. |
| 3.22. | Vai X pašvaldība var būt iesniedzējs par visiem CFLA uzaicinājuma vēstules pielikumā norādītajiem objektiem, projekta iesnieguma veidlapā sniedzot skaidrojumu, ka konkrētu objektu izbūvi nodrošinās pārējie uzaicinājuma vēstulē norādītie plānotie projekta iesniedzēji?Kā arī atbilstoši MK noteikumu Nr. 318 20. punktā noteiktajam, vai ir pieļaujams, ka ar X pašvaldības domes lēmumu tiek uzdots sagatavot un iesniegt projekta iesniegumu par visiem X pašvaldībā piekritībā esošajiem objektiem vienai konkrētai pašvaldības iestādei?*(e-pastā)* | Atbilstoši zemesgrāmata datubāzē pieejamai informācijai X pašvaldībai piekritīgo objektu, kuri iekļauti MK rīkojuma Nr. 316 1.pielikumā, īpašnieks ir konkrētā X pašvaldība, kuras reģistrācijas numurs ir X, savukārt atsevišķos gadījumos norādītais nodokļu maksātāja kods “Y” liecina nevis par pašvaldības iestādi kā īpašnieku, bet par pašvaldības iestādi kā pārvaldītāju. Atšķirīgā pieeja zemesgrāmatā, norādot reģistrācijas numuru vai nodokļu maksātāja kodu, būtu skaidrojama ar vēsturiski dažādajām uzskaites sistēmām Valsts ieņēmumu dienesta Nodokļu maksātāju reģistrā un Latvijas Republikas uzņēmumu reģistrā (skat. skaidrojumu oficiālā izdevēja “Latvijas Vēstnesis” uzturētajā platformā). Pašvaldību likuma 72. panta pirmā daļa noteic, ka pašvaldības ekonomiskais pamats ir pašvaldības manta, tostarp kustamais un nekustamais īpašums, un finanšu līdzekļi. Vienlaikus Pašvaldību likuma 10. panta otrās daļas 1. punkts noteic, ja likums tieši nenoteic, ka attiecīgā lēmuma pieņemšana ir domes kompetencē, dome, paredzot to pašvaldības nolikumā, var pilnvarot pašvaldības administrāciju lemt par pašvaldības nekustamā īpašuma izmantošanu. Tādejādi tas, ka pašvaldības manta atrodas pašvaldību iestāžu lietošanā vienlaikus nenozīmē šo pašvaldības iestāžu īpašuma tiesības uz pašvaldības īpašumu, tas joprojām ir pašvaldības īpašums par kuru lemj pašvaldība (dome, ja attiecināms arī pašvaldības administrācija).Ņemot vērā augstāk minēto, X pašvaldība var pieņemt lēmumu iesaistīties projektā ar saviem īpašumiem, deleģējot tiesības iesniegt projekta iesniegumu tām savām iestādēm, ar kurām ir noslēgts pārvaldīšanas līgums, kas paredz šādas tiesības, vai ar savu lēmumu uzdot šīm iestādēm iesniegt projekta iesniegumu. Attiecīgi, piemēram, ar X pašvaldības lēmumu X pašvaldības iestāde “P” ir tiesīga iesniegt projekta iesniegumu par visiem CFLA 2025. gada 11. jūnija vēstulē norādītajiem X pašvaldībai piekritīgajiem objektiem. |
| 3.24 | Atbilstoši atlases nolikuma 10. punktam Projekta iesniegumu iesniedz līdz projektu iesniegumu iesniegšanas termiņa beigu datumam. Projekta iesniedzējs var lūgt sadarbības iestādi, pamatojot nepieciešamību, pagarināt projekta iesnieguma iesniegšanas termiņu, bet ne ilgāk kā līdz 2025. gada 30. decembrim.Lūdzu konkrēti minēt, kas tiks uzskatīts par pamatojumu, lai pagarinātu projektu iesniegšanas termiņu?*(e-pastā)* | Pamatojumam pagarināt projekta iesnieguma iesniegšanas termiņu jābūt balstītam uz pārbaudāmiem un pierādāmiem aspektiem, kāpēc projekta iesniegumu nav iespējams sagatavot par visiem uzaicinājumā minētajiem objektiem līdz š.g. 30. septembrim, piemēram, iesniedzējam [MK rīkojumā Nr.316](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F360986-par-civilas-aizsardzibas-merkiem-pielagojamajiem-un-aprikojamajiem-objektiem-patvertnem&data=05%7C02%7Cegija.matuzone%40cfla.gov.lv%7C210509bad6074c9d67d008ddc9bfa50a%7Cc2d02fb61e644741866ff8f5689ca39a%7C0%7C0%7C638888547138070404%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=dzl1x0YzP4u%2BXAfyWqGfB44gCvhpaajO%2BHjHnIelz5c%3D&reserved=0) [1.](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F360986%23piel1&data=05%7C02%7Cegija.matuzone%40cfla.gov.lv%7C210509bad6074c9d67d008ddc9bfa50a%7Cc2d02fb61e644741866ff8f5689ca39a%7C0%7C0%7C638888547138093169%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=CsD1zl%2FLJOHRghRI22kdZsFEejmLGOhy%2FmDYETfnQpQ%3D&reserved=0) pielikumā noteikto objektu skaits ir nesamērīgi liels pret iesniedzēja administratīvo kapacitāti, t.i., jāsagatavo un jāiesniedz projekta iesniegums par vairāk kā 50 objektiem. |
| Prioritāro objektu saraksts |
|  4.1. | Kā var pārliecināties, vai mūsu pašvaldība ir iekļauta 5.1.1.9. pasākumā? Pie MK rīkojuma Nr. 316 nav iespējams atvērt pielikumus.*(vebinārā)* | Visiem 5.1.1.9. pasākuma projektu iesniedzējiem (finansējuma saņēmējiem) – pašvaldībām un valsts pārvaldes iestādēm 2025. gada 11. jūnijā tika nosūtītas uzaicinājuma vēstules, kurām pielikumā ir prioritāri atbalstāmo objektu saraksts. |
| 4.2. | CFLA atsūtītajā patvertņu sarakstā ir objekti, kuri nebija prioritārajā sarakstā - vai šo sarakstu var labot?*(vebinārā)* | Pasākuma ietvaros tiek atbalstīti objekti, kas tika ietverti Ministru kabineta rīkojumā Nr. 316 “Par civilās aizsardzības mērķiem pielāgojamajiem un aprīkojamajiem objektiem (patvertnēm)”, kuru priekšatlasi veica IeM. |
| 4.3. | Kā iestāde var saņemt objektu sarakstu, ja MK rīkojuma Nr. 316 1. pielikumam ir ierobežotas pieejamības statuss?*(vebinārā)* | CFLA semināra sākumā informēja, ka visiem 5.1.1.9. pasākuma projektu iesniedzējiem (finansējuma saņēmējiem) - pašvaldībām un valsts pārvaldes iestādēm 11.06.2025. ir nosūtītas uzaicinājuma vēstules, kurām pielikumā ir prioritāri atbalstāmo objektu saraksts.Šis objektu saraksts ir saskaņots ar katru pašvaldību un ministriju, tas nozīmē, ka pašvaldībā un ministrijā ir struktūrvienības, kas šo sarakstu ir redzējušas un saskaņojušas. Par to, kāpēc ir ierobežotas pieejamības, jo piemēram, sarakstā 1. pielikumā, ir objekti, kas saņem finansējumu, bet šis objekts būs paredzēts tikai šīs ēkas iedzīvotājiem/iemītniekiem/klientiem - piemēram, sociālās aprūpes centrs, kur patvertne būs paredzēta tikai klientiem, vai muzejs, kurš uztur plašu arhīvu, un tajā būs vietas tikai darbiniekiem, jo nav iespēju aizsargāt kultūrvēsturiskās vērtības un arhīvu. Bet šie objekti nebūs publiski, tāpēc ierobežota pieejamība. Operatīvo dienestu platformā [www.112.lv](https://eur04.safelinks.protection.outlook.com/?url=http%3A%2F%2Fwww.112.lv%2F&data=05%7C02%7Cieva.sakena%40cfla.gov.lv%7C95de2b693fae428a6bb008ddb3fcf22b%7Cc2d02fb61e644741866ff8f5689ca39a%7C0%7C0%7C638864621175720507%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=5Mj9YmbK2CfjSnIvG%2BDWvjYbavkaVOu2r1hp8pzZTsk%3D&reserved=0), kā arī lietotnē “112 LATVIJA”, ir pieejama aktuālākā informācija par patveršanās vietām - atverot šo tīmekļa vietni vai lietotni, iedzīvotājam ir redzamas tuvumā esošās publiski pieejamās patvertnes. |
| 4.4. | Vai un kādā veidā iespējams izgrozīt pašvaldības objektu sarakstu iekļaujot objektu no rezerves saraksta vai arī no pašvaldības pašu izraudzītajiem objektiem?*(vebinārā)* | Objektu saraksti sagatavoti, balstoties uz VUGD apkopoto informāciju par III kategorijas patvertņu prasībām daļēji atbilstošiem vai atbilstošiem objektiem un to novērtējumu saskaņā ar VUGD izstrādātajiem prioritārā kārtā atbalstāmajiem objektiem, kas precizēti, to tvērumā ar papildu nosacījumu iekļaujot arī objektus cokolstāvos un atsevišķos gadījumos arī bijušo civilās aizsardzības būvju pirmajos stāvos. Balstoties uz VUGD apkopoto informāciju par patvertņu funkcionālajām prasībām piemērotajiem objektiem un to novērtējumu, IeM sagatavoja un nosūtīja rīkojuma projektu saskaņošanai visām Latvijas pašvaldībām un vairākām to intereses pārstāvošajām biedrībām (IeM 2025. gada 28. marta vēstule Nr. 1-23/799/25 "Par 5.1.1.9. pasākumā atbalstāmo objektu – patvertņu sarakstu") un visām ministrijām (IeM 2025. gada 6. aprīļa vēstule Nr. 1-23/875/25 "Par 5.1.1.9. pasākumā atbalstāmo valsts īpašumu objektu – patvertņu sarakstu"). IeM precizēja rīkojuma projektu un tā pielikumu objektu sarakstus atbilstoši saņemtajiem viedokļiem un IeM vēstulēs norādītajam prioritāri atbalstāmo objektu noteikšanas algoritmam saskaņā ar VUGD novērtējumu. Attiecīgi gadījumos, kad saņemtie viedokļi saturēja lūgumu papildināt rīkojuma projekta pielikumus ar jauniem objektiem, šie objekti tika iekļauti, ja VUGD bija saņēmis lūgto informāciju par objektu (gadījumos, kad informācija netika sniegta, objekts netika iekļauts), attiecīgais objekts vērtējams kā vismaz daļēji atbilstošs III kategorijas patvertņu prasībām (neatbilstoši, piemēram, applūduši, objekti netika iekļauti), objekta lietderīgā platība ir samērīga (vismaz 20 m2), objekta apkārtnē ir pietiekams iedzīvotāju skaits jēgpilnai izmantošanai (vismaz 26 cilvēki 300 m rādiusā ap objektu). Paralēli ir notikušas konsultācijas ar citām ministrijām par to resoru objektiem un atbilstoši rīkojuma projekta pielikumos tika pievienoti jauni vai svītroti esošie valstij piekritīgie objekti atbilstoši saņemtajiem viedokļiem un VUGD novērtējumam, tostarp svītroti objekti, par kuriem netika saņemts viedoklis. |
| 4.5. | Vai pašvaldībai obligāti jāīsteno aktivitāte visās MK noteikumos paredzētajās adresēs?*(vebinārā)* | Ja netiks sasniegts uzaicinājuma vēstulē noteiktais rādītājs, tiks izvērtēta konkrētā situācija, tomēr joprojām ir uzsvars uz to, ka ir jāiesniedz visi MK rīkojuma Nr. 316 1. pielikuma objekti. |
| 4.6. | CFLA uzaicinājuma vēstules pielikumā ir norādīts kļūdains objekta kadastra apzīmējums, jo VUGD apsekoja citu objektu, pie kura jau ir pielikta zīme Patvertne. Ko darīt?*(vebinārā)* | Aicinām sazināties ar atbildīgo par 5.1.1.9. pasākumu, informācija pieejama šeit: <https://www.cfla.gov.lv/lv/5-1-1-9> |
| 4.7. | Jautājums par tehniskiem precizējumiem CFLA uzaicinājuma vēstules pievienotajā objektu sarakstā. Mums ir 2 kļūdainas adreses - vienā gadījumā neatbilst adrese, otrā - kadastra numurs, uz ko iepriekš tika norādīts, bet saņemtajā sarakstā atkal ir kļūdaini. *(vebinārā)* | Aicinām sazināties ar atbildīgo par 5.1.1.9. pasākumu, informācija pieejama šeit: <https://www.cfla.gov.lv/lv/5-1-1-9> |
| 4.8. | Kur var redzēt tās vietas, kuras ir izraudzītas kā atbilstošās?*(vebinārā)* | Visiem 5.1.1.9. pasākuma projektu iesniedzējiem (finansējuma saņēmējiem) - pašvaldībām un valsts pārvaldes iestādēm 11.06.2025. ir nosūtītas uzaicinājuma vēstules, kurām pielikumā ir prioritāri atbalstāmo objektu saraksts. |
| 4.9. | Vai 5.1.1.9. pasākuma objektam drīkst būt kopīga adrese ar citā projektu iesnieguma atlasē plānotajām darbībām?*(vebinārā)* | 5.1.1.9. pasākumā ir noteiktas attiecināmās izmaksas. Ja, piemēram, ir komunikācijas telpa, kas kopīga arī ar citā projektu iesniegumā plānotajām aktivitātēm, izmaksas katrai atlasei ir jānodala. |
| 4.10. | Kāpēc CFLA uzaicinājuma vēstules pielikumā nav sadalīti prioritārie un ne-prioritārie objekti?*(vebinārā)* | CFLA nosūtītās uzaicinājuma vēstules pielikumā ir uzskaitīti prioritārie objekti (MK rīkojums Nr. 316 1. pielikums). |
| 4.11. | Vai patvertnes ir publiskas?*(vebinārā)* | Skatīt sniegto atbildi uz 4.3. jautājumu. |
| 4.12. | Vai pašvaldība pēc MK rīkojuma Nr. 316 1. pielikuma objektu apsekošanas un aprīkošanas izmaksu noteikšanas, varētu piekrist pārvietot 2(divus) objektus no 1. pielikuma uz 2. pielikumu?(*e-pastā*) | Objektu savstarpējā prioritāte MK rīkojuma Nr. 316 pielikumos ir noteikta atbilstoši VUGD izstrādātajiem atbalstāmo objektu atlases izvērtējuma kritērijiem, kas iepriekš nosūtīti 5.1.1.9. Pasākumā sākotnēji plānotajiem finansējuma saņēmējiem. MK rīkojums Nr. 316 ir spēkā esošs un uzskatāms par 5.1.1.9. pasākuma minimālo sasniedzamo tvērumu, ko ir apstiprinājis Ministru kabinets. Tomēr, ja Pašvaldība objektīvu iemeslu dēļ 5.1.1.9. pasākumā neplāno izmantot atbalstu kāda MK rīkojuma Nr. 316 1. pielikuma sarakstā iekļautā tai piekritīgā objekta (kas norādīti CFLA vēstulē pašvaldībai – uzaicinājumā iesniegt 5.1.1.9. pasākuma projekta iesniegumu) pielāgošanai un aprīkošanai, aicinām pašvaldību informēt IeM un CFLA par attiecīgajiem objektiem un pašvaldības nodomiem. Šādā gadījumā pašvaldībai 5.1.1.9. pasākumā kopējais pieejamais ERAF finansējums ir līdz 38 941 *euro* par katru MK rīkojuma Nr. 316 1. pielikuma objektu, par kuru pašvaldība iesniedz projekta iesniegumu, nepārsniedzot kopā pašvaldībai paredzēto ERAF finansējumu 5.1.1.9. pasākumā, kas ir pieejamais ERAF finansējums par visiem pašvaldībai piekritīgajiem prioritārajiem objektiem (kas norādīti CFLA vēstulē.  |
| 4.13. | Varbūt Jūs varētu sniegt informāciju, kur var redzēt Ministru kabineta rīkojuma Nr. 316 1. un 2. pielikumu? (*e-pastā*) | MK rīkojuma Nr. 316 1. un 2. pielikums ir ierobežotas pieejamības dokuments. Patvertņu saraksts, par kurām var iesniegt projektu, ir pievienots CFLA vēstulei ar uzaicinājumu iesniegt projektu iesniegumu.  |
| 4.14. | Vai pašvaldība 5.1.1.9. pasākuma ietvaros var iesniegt projekta iesniegumus par, piemēram, sešiem pašvaldībai piekritīgajiem objektiem, nevis, piemēram, deviņiem objektiem, kā tas ir noteikts MK rīkojuma Nr. 316 1. pielikumā? Kā arī, vai pašvaldība var nebūt ieinteresēta iesniegt projekta iesniegumu arī par pašvaldībai piekritīgo objektu MK rīkojuma Nr. 316 2. pielikumā? (*e-pastā*) | Ja pašvaldība objektīvu iemeslu dēļ 5.1.1.9 pasākumā neplāno izmantot atbalstu kāda tai piekritīgā MK rīkojuma Nr. 316 1. pielikuma sarakstā iekļautā objekta pielāgošanai un aprīkošanai, aicinām pašvaldību informēt CFLA par attiecīgajiem objektiem un nodomiem. Šādā gadījumā pašvaldībai 5.1.1.9. pasākumā kopējais pieejamais ERAF finansējums ir līdz 38 941 *euro* par katru MK rīkojuma Nr. 316 1. pielikuma objektu, par kuru pašvaldība iesniedz projekta iesniegumu, nepārsniedzot kopā pašvaldībai paredzēto ERAF finansējumu 5.1.1.9. pasākumā X *euro* apmērā, kas ir maksimālais pieejamais finansējums par, piemēram, deviņiem prioritārajiem objektiem (kas norādīti CFLA vēstulē pašvaldībai – uzaicinājumā iesniegt 5.1.1.9. pasākuma projekta iesniegumu).  Pašvaldībai 5.1.1.9. pasākumā paredzētais objektu skaits un 5.1.1.9. pasākuma finansējuma apjoms ir balstīts uz pašvaldības iedzīvotāju skaitu, tāpēc aicinām pašvaldību izvērtēt, vai tā ir gatava atteikties no 5.1.1.9. pasākuma ERAF finansējuma X *euro* apmērā, pašvaldībai iesniedzot 5.1.1.9. pasākuma projekta iesniegumu/-s par, piemēram, sešiem objektiem. Šādā gadījumā 5.1.1.9. pasākuma finansējuma saņēmējam – pašvaldībai jāinformē IeM un CFLA par šiem objektiem un nodomu atteikties no 5.1.1.9 pasākuma finansējuma. 5.1.1.9 pasākumā paredzētais finansējuma apjoms viena objekta pielāgošanai un aprīkošanai civilās aizsardzības mērķiem visiem 5.1.1.9. pasākuma finansējuma saņēmējiem ir vienāds un to palielināt nav paredzēts.  IeM plāno š. g. septembrī apkopot informāciju par objektiem, par kuriem nav iesniegti un nav plānots iesniegt 5.1.1.9 pasākuma projekta iesniegumu, un atbilstoši sagatavot grozījumus MK rīkojumā Nr. 316, kamēr MK rīkojums Nr. 316 nav grozīts, pašvaldībai 5.1.1.9. pasākumā ir paredzēts atbalsts par prioritārajiem objektiem, kas norādīti CFLA vēstulē pašvaldībai – uzaicinājumā iesniegt 5.1.1.9. pasākuma projekta iesniegumu.  |
| 4.15. | Vai drīkst CFLA sūtītajā uzaicinājuma vēstulē pielikumu ar piekritīgajiem civilās aizsardzības mērķiem pielāgojamiem un aprīkojamiem objektiem papildināt ar prioritāriem objektiem no MK rīkojuma Nr. 316 2. pielikuma, nepārsniedzot pieejamo finansējumu? (*e-pastā*) | Vēršam uzmanību uz elastības iespēju pašvaldībai, iesniedzot 5.1.1.9. pasākuma projekta iesniegumu: * MK rīkojuma Nr. 316 2. punkts nosaka – "[..] ERAF finansējuma ietaupījumu, ja tāds rodas pēc šā rīkojuma 1. pielikumā minēto objektu aprīkošanas un pielāgošanas projektu īstenošanas, attiecīgais projekta iesniedzējs var izmantot, lai pielāgotu un aprīkotu jebkuru tā objektu, kas minēts šā rīkojuma 2. pielikumā.”
* MK rīkojuma Nr. 316 anotācijas 1.3. apakšpunkta sadaļā “Risinājuma apraksts” skaidrots – “[..] Ja projekta iesniedzēja vērtējumā attiecīgajam projekta iesniedzējam maksimāli pieejamais ERAF finansējums ir lielāks nekā plānotās izmaksas visu projekta iesniedzēja rīkojuma projekta 1. pielikuma objektu pielāgošanai un aprīkošanai atbilstoši pasākuma īstenošanas noteikumu prasībām, projekta iesniedzējam ir tiesības:
1. nepārsniedzot projekta iesniedzējam maksimāli pieejamo pasākuma ERAF finansējumu, sākotnēji vai kā pasākumā jau uzsākta projekta grozījumu iekļaut projekta iesniegumā jebkuru projekta iesniedzēja objektu no rīkojuma projekta 2. pielikuma kā objektu, kurā tiks veikti ieguldījumi pasākuma ietvaros, vai,
2. nepārsniedzot projekta iesniedzējam maksimāli pieejamo pasākuma ERAF finansējumu, iesniegt atsevišķu projekta iesniegumu par jebkuru no projekta iesniedzēja objektiem no rīkojuma projekta 2. pielikuma …”.
 |
| Minimālās prasības III kategorijas patvertnes ierīkošanai |
| 5.1. | Lūgums izskaidrot, vai prasības attiecībā uz patvertņu ugunsdrošības prasībām, tas ir, dūmu detektoriem, ir obligātas!*(vebinārā)* | MK noteikumu Nr. 318 14. punktā ir noteiktas minimālās prasības objekta atbilstībai III kategorijas patvertnēm, t.sk. 14.7. apakšpunkts nosaka, ka telpās vai telpu grupās ir nodrošināts ugunsdrošības risinājums, tai skaitā uzstādīti dūmu detektori un pieejami ugunsdzēsības pārklāji. |
| 5.2. | VUDG vadlīnijas ir diezgan vispārīgas. Piemēram, norādīts, ka jābūt ventilācijai, taču nav noteiktas nekādas tehniskās specifikācijas (gaisa apmaiņas biežums, CO2 līmenis utt.). Tāpat ir obligātās prasības, kurās minēts vārds “vēlams”. Rodas bažas par to, kā VUGD projekta beigās sniegs atzinumu, kas ir projekta sasniedzamais rezultāts.*(vebinārā)* | Saskaņā ar [VUGD vadlīnijās](https://www.vugd.gov.lv/lv/vadlinijas-rekomendacijas-par-minimalajam-prasibam-iii-kategorijas-patvertnes-ierikosanai) noteikto patvertnē, vēlams nodrošināt atbilstošu skābekļa saturu gaisā, patvertnes telpas aprīkojot ar atbilstošu ventilāciju (mehānisko vai dabisko).Arī MK noteikumu Nr.318 anotācijā sniegts skaidrojums - obligātās funkcionālās prasības paredz nodrošināt atbilstošu gaisa kvalitāti, paredzot telpām vai telpu grupām attiecīgu ventilāciju, kas var būt dabiska, mehāniska, kā arī hibrīda (kombinēta) ventilācija, vai cita veida ventilācija, piemēram aprīkojot telpas ar elektro-manuālu ventilācijas iekārtu. MK noteikumi Nr. 318 neparedz ierobežojumus gaisa plūsmai, lai tiktu nodrošināta lielāka elastība, ņemot vērā konkrētā objekta specifiku. |
| 5.3. | Vai elektrības ģeneratoram arī jāatrodas patvertnes telpās (pagrabā, cokolstāvā), vai arī tas var atrasties salīdzinoši drošā vietā ārpus patvertnes telpām?*(vebinārā)* | Iespējams, tas varētu būt ārpus patvertnes, bet funkcionāli saistīts, , jo finanšu līdzekļi tiek atvēlēti patvertnes telpām, nevis citām telpām. Risinājums varētu būt, ka tiek izstrādāta patvertņu shēma ar ģeneratora atrašanās vietu, fiziski tā ir nodalīta no patvertnes, bet funkcionāli saistīta, un tas tiek attēlots patvertņu shēmā (un iekļauta arī kārtība, kas atbild un iedarbina ģeneratoru, ja pats neieslēdzas, kas veic tehnisko apskati u.c.). |
| 5.4. | Cik patvertnes lietotājiem jānodrošina iespēja apsēsties un apgulties?*(vebinārā)* | III kategorijas patvertnes galvenokārt ir paredzētas īslaicīgas uzturēšanās vajadzībām, tomēr arī šādā gadījumā ir vēlams paredzēt sēdvietu katram cilvēkam atbilstoši patvertnes cilvēkietilpībai (cilvēku skaita, kam paredzēts uzturēties patvertnē). Civilās aizsardzības praksē ir pieņemts, ka sēdvietas nodrošināšana katrai personai ir minimālais komforta līmenis un nepieciešamība, kas nodrošina kārtību un pat iespējamās konfliktsituācijas telpā. Pat īslaicīgas uzturēšanās laikā (no vairākām stundām līdz dienai) cilvēkiem ir jāapsēžas, lai atpūstos. Ilgstoša stāvēšana ir nepraktiska, īpaši bērniem, vecāka gadagājuma cilvēkiem vai cilvēkiem ar invaliditāti.Lai gan šādās īstermiņa patvertnēs nav obligāti jāparedz guļvietas katram cilvēkam, tomēr dažu guļvietu nodrošināšana ir svarīga elastības un humānu apsvērumu dēļ. Personu grupām, piemēram, vecāka gadagājuma cilvēkiem, bērniem, grūtniecēm vai cilvēkiem ar veselības problēmām – var būt nepieciešams atgulties, nevis ilgstoši sēdēt, turklāt uzturēšanās patvertnē var ieilgt, un cilvēki var ierasties noguruši vai ar nepieciešamību pēc medicīniskas palīdzības, tāpēc guļvietas var kalpot gan atpūtai, gan palīdzības sniegšanai. Dažu guļvietu pieejamība arī palīdz cilvēkiem atgūties psiholoģiski stresa apstākļos un ļauj patvertni izmantot, ja uzturēšanās ieilgst vai notiek nakts stundās. Šī iemesla dēļ saskaņā ar vispārpieņemto civilās aizsardzības praksi ieteicams pat īstermiņa patvertnēs paredzēt vismaz 5–10% guļvietu no kopējās cilvēkietilpības (cilvēku skaita, kam paredzēts uzturēties patvertnē). |
| 5.5. | VUGD mājaslapā pie patvertņu obligātajām prasībām ir minētas vēl daudz prasību, kas netika minētas prezentācijā. Vai balstīties uz VUGD mājaslapā publicēto informāciju?*(vebinārā)* | Jā, tika izmantotas VUGD mājaslapā esošās vadlīnijas, pieejams šeit: <https://www.vugd.gov.lv/lv/vadlinijas-rekomendacijas-par-minimalajam-prasibam-iii-kategorijas-patvertnes-ierikosanai>. |
| 5.6. | Vai ir jēga pielāgot patvertnei telpas, kurās var izvietot 20-30 cilvēkus? Telpas atzītas par derīgām, bet vai tas ir lietderīgi ?*(vebinārā)* | Vadlīnijas paredz, ka netiek apsekotas ēkas, kurā pazemes un pagraba stāva telpa ir mazāka par 20 m3. MK rīkojuma Nr. 316 1. pielikumā ir iekļauti objekti, kas spēj “uzņemt” lielu iedzīvotāju skaitu.  |
| 5.7. | MK noteikumu Nr. 318 14. punkts paredz “Objekta atbilstību III kategorijas patvertnes prasībām nodrošina, izpildot vismaz šādas funkcionālās prasības”. Saprotu, ka runa ir par objektu un jānodrošina atbilstība visiem punktiem. Šobrīd vebinārā izskan, ka kaut ko varam nedarīt. *(vebinārā)* | Katram objektam ir jāatbilst visām MK noteikumu Nr. 318 14. punktā minētajām prasībām. Ir obligātās prasības/nosacījumi, kas ir minētas arī MK noteikumos Nr. 318 un ir arī vēlamās prasības - kur jums ir iespēja paplašināt komfortu un iespējas tiem, kas izmantos patvertnes apdraudējuma situācijā. Par katru objektu jāsniedz izvērtējums, kas redzams projektu iesniegumu atlases nolikuma 4. pielikumā. |
| 5.8. | Nevienā brīdī nav provizoriski noteikts, kādi darbi jāveic, lai pielāgotu objektu prasībām. Pēc VUGD kritērijiem iespējams iegūt maksimālo punktu skaitu, bet finansējuma apmērs nav pietiekams, lai to pielāgotu visām MK noteikumu Nr. 318 prasībām.*(vebinārā)* | Katram objektam ir jāatbilst visām MK noteikumu Nr. 318 14. punktā minētajām prasībām. |
| 5.9. | Cik obligāta un vajadzīga ir siltuma padeve?*(vebinārā)* | Tā nav obligāta prasība, lielākoties, apsekojot visus objektus, tie ir pagrabā, kur arī siltums ir nodrošināts. Ja nav citu risinājuma, pieļaujams arī sildītājs. |
| 5.10. | Ko darīt, ja X gadījumā tiek iznīcināts ūdens tornis?*(vebinārā)* | Ir jāparedz, ka tiek nodrošinātas iespējas tikt pie ūdens, kādas, atkarīgs no situācijas, piemēram, sausā tualete. Tehniskais ūdens - no ūdensvada, pudeles, vai arī jāparedz kārtība par rīcību X gadījumā. |
| 5.11. | Vai objektu (patvertņu) iekštelpās starp telpu blokiem, telpu nodalījuma durvis drīkst palikt no PVC materiāla?(*e-pastā*)  | VUGD vadlīniju 2.2. apakšpunktā noteiktas īpašas prasības ieejas durvīm: “Patvertnes ieejām jābūt noslēgtām, lai mazinātu dūmu, putekļu un citu piesārņotāju iekļūšanu. Ieejas durvīm jābūt izgatavotām no nedegošiem materiāliem.” Durvis, kas atrodas tālāk telpās, var būt izgatavotas no citiem materiāliem (palikt tādas, kādas tās ir). |
| 5.12. | Vai objektu (patvertņu) griestu apdare ir maināma, ja šobrīd tā ir no degtspējīgiem materiāliem ?  (*e-pastā*) | Patvertnes objekta griestu apdare arī ir uzskatāma par patvertnes telpu apdari. MK noteikumu 14.1.5. apakšpunkts nosaka, ka objekta atbilstībai III kategorijas patvertnes prasībām nodrošina, telpu apdarei izmantojot degtnespējīgus un nedrūpošus materiāli. Aicinām izvērtēt, vai patvertnes telpās izmantotā apdare atbilst MK noteikumu Nr. 333 ceturtās tabulas pirmā punkta ugunsreakcijas klasei (Degtspējas grupa atbilstoši normatīvajiem aktiem – degtnespējīga). Ja objekta telpu apdares materiāli ir degtspējīgi, objektu nevar uzskatīt par atbilstīgu III kategorijas patvertnes prasībām atbilstoši MK noteikumiem Nr. 318. |
| 5.13. | Vai objektiem (patvertnēm) var paredzēt dekoratīvo kokskaidu plātņu demontāžu un sienas apdares atjaunošanu ar apmetumu?(*e-pastā*)   | MK noteikumu Nr. 318 14.1.5. apakšpunkts nosaka, ka objekta atbilstībai III kategorijas patvertnes prasībām nodrošina, telpu apdarei izmantojot degtnespējīgus un nedrūpošus materiāli. Aicinām izvērtēt, vai piemērā norādītā apdare – dekoratīvās koka skaidu plātnes atbilst MK noteikumu Nr. 333 " ceturtās tabulas pirmā punkta ugunsreakcijas klasei (Degtspējas grupa atbilstoši normatīvajiem aktiem – degtnespējīga). Ja objekta telpu apdares materiāli ir degtspējīgi, objektu nevar uzskatīt par atbilstīgu III kategorijas patvertnes prasībām atbilstoši MK noteikumu Nr. 318 prasībām. MK noteikumu Nr. 318 24. punkts un 24.4. apakšpunkts nosaka, ka projekta tiešās attiecināmās izmaksas ir tieši saistītas ar projekta īstenošanu un nepieciešamas telpu pārbūvei vai atjaunošanai un aprīkošanai atbilstoši III kategorijas patvertnes funkcionālajām prasībām. |
| 5.14. | Kā ir objektā (patvertnē), kur, lai nonāktu tajā, ir nepieciešams šķērsot apkures katlu telpu? Vai šis variants ir pieņemams, ņemot vērā VUGD izstrādātos norādījumus?(*e-pastā*)  | MK noteikumi Nr. 318 un VUGD vadlīnijas neparedz īpašus ierobežojumus gadījumā, ja iekļūšanai patvertnei nepieciešams šķērsot tieši apkures katlu telpu. Pieņemot, ka attiecīgā telpa nav patvertnes telpa, uz to neattiecas VUGD vadlīniju 1.8. apakšpunkts – patvertni neierīko telpā, kurā atrodas ēkas centrālās apkures katli. Un tomēr telpu piekļūstamības kontekstā vēršam uzmanību uz VUGD vadlīniju 1.7. apakšpunktu (Patvertnes telpas nedrīkst būt aizkrautas, tām jābūt atbrīvotām no atkritumiem, būvgružiem, konstrukcijām un priekšmetiem ar asām malām, kas varētu radīt papildu apdraudējumu cilvēkiem. Patvertnē ikdienā drīkst glabāt priekšmetus, kurus var izvākt 24h, lai nodrošinātu telpu cilvēku uzņemšanai) un MK noteikumu Nr. 318 14.2. (prasības attiecībā uz piekļūstamību) un 14.10. (kārtība, kādā tiek nodrošināta piekļūstamība patvertnei) apakšpunktu. Ja piemērā minētajās trīs telpās – patvertnē ir vēl otra izeja (t. sk. loga vai lūkas veidā, un ir ņemtas vērā citas piekļūstamības prasības, īpaši MK noteikumu Nr. 318 14.2.1. apakšpunkta prasības), šāda telpu izmantošana, izmantojot piemērā norādīto risinājumu – neveidot starpsienu, varētu būt pieņemama.VUGD vadlīniju 2.2. apakšpunktā noteiktas īpašas prasības ieejas durvīm: “Patvertnes ieejām jābūt noslēgtām, lai mazinātu dūmu, putekļu un citu piesārņotāju iekļūšanu. Ieejas durvīm jābūt izgatavotām no nedegošiem materiāliem.” Durvis, kas atrodas tālāk patvertnes telpās, var būt no citiem materiāliem (palikt tādas, kādas tās ir). Aicinām izvērtēt, vai piemērā norādītās durvis atbilst, piemēram, MK noteikumu Nr. 333 " ceturtās tabulas pirmā punkta ugunsreakcijas klasei (Degtspējas grupa atbilstoši normatīvajiem aktiem – degtnespējīga).  |
| 5.15. | Vai ir spēkā konkrētas tehniskās prasības attiecībā uz sienu, grīdu un griestu konstrukciju biezumu vai nestspēju, ko jāievēro III kategorijas patvertņu projektēšanā un būvniecībā? VUGD vadlīnijās ir minēti piemērojamie materiāli (dzelzsbetons, bloki, ķieģeļi), taču būtu noderīgi zināt, vai ir konkrēti biezuma vai slodzes parametri, kurus nepieciešams ievērot. (*e-pastā*) | III kategorijas patvertnes tiek veidotas jau uzbūvētās ēkās un to pagrabos, kurus pielāgo patvertņu vajadzībām. Līdz ar to uzmanība jāvērš esošo konstrukciju noturības stiprināšanai (iespējamie risinājumu piemēri ir pieminēti VUGD vadlīnijās. Lai kopumā novērtētu būves konstrukcijas, to noturību un drošumu, aicinām vērsties pie būvinženieriem vai būvinspektoriem. |
| 5.16. | Kā būt ar patvertni, kuras ēkas pagrabstāvā pa griestu daļu, kur plānots ierīkot patvertnes telpu, iet šīs ēkas inženierkomunikācijas (kanalizācijas vads, ūdensvads, apkures pievads) no pilsētas, kas apgādā šīs ēkas 1. un 2. stāvu ?(*e-pastā*)  | MK noteikumu Nr. 318 11. punkts paredz, ka šī pasākuma finansējuma mērķis ir esošu telpu pārbūve vai atjaunošana, pielāgojot tās III kategorijas patvertņu ierīkošanai, kas paredzētas cilvēku aizsardzībai no bīstamiem faktoriem, mazinot ārēja sprādziena triecienviļņa un šķembu ietekmi, kas rodas katastrofas, militāra iebrukuma vai kara gadījumā. Būvju inženierkomunikāciju regulārā nomaiņa un uzturēšana nav šī finansējuma mērķis un pēc būtības komunikācijas pievadu ikdienas remonts nav patvertņu objektu pielāgošana, bet gan ar ēku uzturēšanas izmaksas, kuras ēkas īpašnieka būtu jāsedz no citiem avotiem. Lai gan VUGD vadlīniju 1.8. apakšpunktā ir noradīts, ka “Patvertni neierīko, ja pagrabstāvā, pazemes stāvā vai cokolstāvā atrodas pilsētas un ciemu maģistrālās inženierkomunikācijas (ūdensvads, apkure, kanalizācija, elektrotīkls pārsniedz trīs fāžu strāvu virs 0,4kv).”, tomēr objektā un patvertnes telpās var atrasties citas inženierkomunikācijas un līdz ar to aicinām katra objekta īpašnieku vai tiesisko valdītāju izvērtēt gan šo, gan arī citur būvē atrodamo inženierkomunikāciju stāvokli, veikt regulāru un pienācīgu to uzturēšanu vai remontu. Slikti uzturētas inženierkomunikācijas patvertņu objektos – būvēs rada apdraudējumu personām, kas potenciāli uzturētos tur atrodošajās patvertnēs un to tuvumāAtbilstoši MK noteikumu Nr. 318 14.1.4. apakšpunktam un VUGD vadlīniju 1.6. apakšpunktam patvertne objektā ir jābūt nodrošinātiem apstākļiem, kas ikdienā patvertnei neļauj applūst (tai skaitā gruntsūdeņu, virszemes ūdeņu, tehnoloģisko ūdeņu vai notekūdeņu ietekmē) un atbilstoši MK noteikumu Nr. 318 24. punktam projekta tiešās attiecināmās izmaksas ir tieši saistītas ar projekta īstenošanu un nepieciešamas telpu pārbūvei vai atjaunošanai un aprīkošanai atbilstoši III kategorijas patvertnes funkcionālajām prasībām, t. sk. iepriekšminēto apstākļu nodrošināšanai. Aicinām projekta iesniedzēju izvērtēt, vai un cik lielā apjomā piemērā minētie darbi ir jāveic tieši šī pasākuma un finansējuma ietvaros. |
| 5.17. | Mūsu gadījumā 1 objekts ir pilnībā pieejams cilvēkiem ar kustību traucējumiem, bet pārējās ēkas (kas būvētas pagājušā gadsimta 50., 60.gados) nav pieejamas patstāvīgi šādai mērķgrupai. Ņemot vērā, ka pielāgojam esošas telpas un visiem ir skaidrs, ka par piešķirto finansējumu fundamentālus ieguldījums nav iespējams veikt, vai par atbilstošu risinājumu tiks uzskatīts šāds - ja pārējos objektos vides piekļūstamību risināsim, iegādājoties evakuācijas krēslus un palagus, kā arī iekļaujot informāciju kārtībā, kādā tiek nodrošināta piekļūstamība objektam, objekta izmantošana un uzturēšanās objektā, un darba organizēšanas kārtība objekta izmantošanai civilajai aizsardzībai katastrofas, militāra iebrukuma vai kara gadījumā, kuru paredzam izstrādāt projekta realizācijas gaitā?Lūdzam apstiprināt, ka šādā scenārijā tiek izpildītas VUGD vadlīniju un MK noteikumu Nr. 318 14.2.1. apakšpunkta prasības. | Piedāvātais risinājums, kas ietver evakuācijas krēslu un palagu iegādi, kā arī detalizētas kārtības izstrādi par piekļūstamību, uzturēšanos un darba organizēšanu patvertnēs, tiek uzskatīts par atbilstošu MK noteikumu Nr. 318 14.2.1. apakšpunktā noteiktajām prasībām, kā arī VUGD vadlīnijām. Piedāvātais risinājums tiek vērtēts kā praktisks un pietiekams, lai nodrošinātu drošu piekļuvi un uzturēšanos personām ar kustību traucējumiem katastrofas, militāra iebrukuma vai kara gadījumā, ja tiek ievēroti šādi nosacījumi:* Evakuācijas krēsli un palagi atbilst drošības standartiem un ir pietiekamā skaitā, lai nodrošinātu evakuāciju attiecīgajām personām;
* Izstrādātā kārtība ietver skaidrus norādījumus par personāla darbībām, tostarp apmācības evakuācijas aprīkojuma lietošanai un palīdzības sniegšanai personām ar kustību traucējumiem.
 |
| 5.18. | Ja ēkas pagrabstāvā nav esošas elektroapgādes, vai tehniskais risinājums ar pārnēsājamo spēkstaciju un tam pievienojamu celtniecības prožektoru ir pieņemams, lai nodrošinātu MK noteikumu Nr. 318 14.3. apakšpunktā norādītās elektroapgādes un apgaismojuma prasības? | Pārnēsājamās spēkstacijas ar celtniecības prožektoriem izmantošana tiek atzīta par pieņemamu risinājumu, lai nodrošinātu MK noteikumu Nr. 318 14.3. punktā noteiktās elektroapgādes un apgaismojuma prasības patvertnē, kurā nav esošas elektroapgādes, ar nosacījumu, ka tiek ievērotas šādas prasības:* Pārnēsājamā spēkstacija nodrošina pietiekamu jaudu, lai uzturētu apgaismojumu un citas minimālās elektroapgādes vajadzības;
* Prožektori nodrošina vienmērīgu apgaismojumu, kas atbilst noteiktajām prasībām attiecībā uz luksu līmeni evakuācijas ceļiem un uzturēšanās telpās;
* Tiek nodrošināta droša degvielas uzglabāšana un uzpildes procedūra, kā arī atbilstoša ventilācija telpās, kur tiek izmantota spēkstacija, lai novērstu izplūdes gāzu radītos riskus;
* Spēkstacija un prožektori atbilst ugunsdrošības prasībām saskaņā ar Ministru kabineta noteikumiem Nr. 238 “Ugunsdrošības noteikumi”.
 |
|  |  |  |